stanford-oval/wikipedia huggingface dataset:
Hrodnan alue

| Hrodnan alue Гродзенская вобласць Гродненская область |
| --- | --- |

 Lippu:  Vaakuna
 Hrodnan alueen sijainti Valko-Venäjän kartalla
 Koordinaatit: 53.67°N, 23.835°E 
Valtio:   Valko-Venäjä
Brestin alueen hallinnollinen jako:  1 kaupunki ja 17 piiriä (raion)
Perustettu:  1944
Hallinto:  
 – hallinnollinen keskus:  Hrodna
 – suurin kaupunki:  Hrodna (327 540 as.)  Muita kaupunkeja: Lida (97 629 as.), Slonim
Pinta-ala:  25 100 km² (6.)
Väkiluku (10/2009):  1 072 381
Kielet:  valkovenäjä, venäjä
BKT (2012):  41 419,948 mrd. BYR (eli 3,65 mrd. EUR tai 7,81 % Valko-Venäjän BKT:stä;  Huom. Tilastossa 16,0 % maan BKT:stä oli kohdentamatta alueille.)
Aikavyöhyke:  UTC+3
Symbolit:  
 – lippu:  Hrodnan alueen lippu
 – vaakuna:  Hrodnan alueen vaakuna
Lyhenteet:  
 – rekisterikilven tunnus:  4 (2004–), Cxx (2000–2004)
 – ISO 3166:  BY-HR
 
region.grodno.by
Hrodnan alue eli Grodnon alue (valkoven. Гродзенская вобласць, Hrodzenskaja voblasts, ven. Гродненская область, Grodnenskaja oblast) on yksi Valko-Venäjän alueista (oblasteista). Se sijaitsee maan länsiosassa. Alueen naapurina on lännessä Puola ja pohjoisessa Liettua. Valko-Venäjän maakunnista naapureita ovat Brestin alue etelässä, Minskin alue idässä ja pieni pätkä Vitsebskin aluetta pohjoisessa.
Alue on perustettu vuonna 1944. Sen pääkaupunki on Hrodna, joka sijaitsee Niemen-joen varrella.
Yhteinen historia osana Puolaa ja Puolan läheisyys näkyy Hrodnan maakunnan väestössä runsaana puolalaisten osuutena.
Hrodnan maakunnan hallintorakennus.
Väestöstä

Alueen asukasluku oli vuoden 2009 lokakuussa 1 072 381 ja pinta-ala 25 000 km². Edeltävän 20 vuoden aikana väestöpohja on pienentynyt lähes 8% (1989: 1 163,6 milj., 2009: 1 072,4 milj.). Samalla alueen väestön kaupungistuminen on jatkunut voimakkaana  (1989: maaseudulla asui 42,8 % ja kaupungeissa 57,3 %; 2009: vastaavasti 31,0 % ja 69,0 % asukkaista).
Hrodnan alueen suurimmat kaupungit ja taajamat

Alueen suurimmat kaupungit ovat Hrodna, Lida, Slonim. Oheisessa taulukossa ovat Hrodnan alueen yli 10 000 asukkaan taajamat asukasluvun mukaisessa suuruusjärjestyksessä. Väkiluvut perustuvat vuoden 2009 lokakuun väestönlaskentaan.
| Sija | Taajama | Valkovenäjäksi | Venäjäksi | Väkiluku |
| --- | --- | --- | --- | --- |
| 1. | Hrodna | Гро́дна | Grodno (Гро́дно) | 327 540 |
| 2. | Lida | Лі́да | Lida (Ли́да) | 97 629 |
| 3. | Slonim | Сло́нім | Slonim (Слоним) | 48 970 |
| 4. | Vaukavysk | Ваўкавыск | Volkovysk (Волковыск) | 44 167 |
| 5. | Smarhon | Смаргонь | Smorgon (Сморгонь) | 36 283 |
| 6. | Navahrudak | Навагрудак | Novogrudok (Новогрудок) | 29 336 |
| 7. | Masty | Масты | Mosty (Мосты) | 16 595 |
| 8. | Štšutšyn | Шчучын | Štšutšin (Щу́чин) | 15 042 |
| 9. | Ašmjany | Ашмя́ны | Ošmjany (Ошмяны) | 14 813 |
| 10. | Skidal | Скідаль, Skidzel (Скідзель) | Skidel (Скидель) | 10 869 |
| 11. | Bjarozauka | Бярозаўка | Berjozovka (Берёзовка) | 10 835 |
Maakunnan osa-alueet

Aluehallinnollisesti suoraan Hrodnan maakunnan alaisuuteen kuuluu Hrodnan kaupunki ja 17 hallintopiiriä (raion). Maakunnan osa-alueet ovat (asukasluvut 2009 väestönlaskennasta):
| 0 | 1 | 2 |
| --- | --- | --- |
|  Hrodna (327 540 as.)  Lidan piiri (135 096 as.)  Vaukavyskin piiri (75 329 as.)  Slonimin piiri (67 288 as.)  Smarhonin piiri (55 296 as.)  Hrodnan piiri (54 525 as.) |  Navahrudakin piiri (49 107 as.)  Štšutšynin piiri (47 764 as.)  Mastyn piiri (33 883 as.)  Ašmjanyn piiri (32 411 as.)  Voranavan piiri (30 477 as.)  Dzjatlavan piiri (29 703 as.) |  Iujen piiri (28 891 as.)  Astravetsin piiri (24 266 as.)  Karelitšyn piiri (24 130 as.)  Svislatšin piiri (19 539 as.)  Zelvan piiri (19 119 as.)  Berastavitsan piiri (18 017 as.) |
Nähtävyyksiä Hrodnan alueella

Mirin linna maakunnan itälaidalla Karelitšyssä
Augustówin kanava
Osa Belavežskaja puštšan kansallispuistoa, puiston puolalainen osa on nimeltään Białowiezan metsä
Ašmjanyssä yksi Struven ketjun 34:stä suojellusta pisteestä (osa suurempaa kokonaisuutta; yksistään ei erityinen nähtävyys)
Aiheesta muualla

Wikimedia Commonsissa on kuvia tai muita tiedostoja aiheesta .
Hrodnan alueen maantiedettä (Arkistoitu – Internet Archive) (englanniksi), (valkovenäjäksi) ja (venäjäksi) (region.grodno.by)
Hrodnan alueen historiaa (Arkistoitu – Internet Archive) (englanniksi), (valkovenäjäksi) ja (venäjäksi) (region.grodno.by)
Hrodnan alueen hallinnolliset piirit - sijainti ja lyhyet kuvaukset (Arkistoitu – Internet Archive) (englanniksi), (valkovenäjäksi) ja (venäjäksi) (region.grodno.by)
Zoomattava hallinnollinen kartta maakunnasta hallintopiireineen (venäjäksi)
Grodno Region. Summary. - Tiivis kuvaus Hrodnan alueesta (Arkistoitu – Internet Archive) (englanniksi) (belarus.by)
Hrodnan katolinen hiippakunta (alueen kirkoista ja seminaarista) (Arkistoitu – Internet Archive) (englanniksi) (catholic.by)
Valko-Venäjän alueet
Brestin alue
Homelin alue
Hrodnan alue
Mahiljoun alue
Minsk
Minskin alue
Vitsebskin alue
Huiskuananakset

| Huiskuananakset |
| --- | --- |
 korallihuisku (Aechmea fulgens)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Ananaskasvit Bromeliaceae
Suku::  Huiskuananakset Aechmea  Ruiz & Pav.
Katso myös
   Huiskuananakset Wikispeciesissä   Huiskuananakset Commonsissa 
Infobox OKNimi-testi OK: 
Huiskuananakset (Aechmea) on eteläamerikkalaiseen ananaskasvien (Bromeliaceae) heimoon kuuluva kasvisuku, johon kuuluvat lajit ovat tulleet tunnetuiksi huonekasveina. Huiskuananakset ovat pääasiassa päällyskasveja eli epifyyttejä.
Lajeja

Huiskuananaslajeja tunnetaan noin 130.
Hurmehuisku (Aechmea blanchetiana)
Juovahuisku (Aechmea chantinii)
Kirjohuisku (Aechmea fasciata)
Korallihuisku (Aechmea fulgens)
Sinihuisku (Aechmea lueddemanniana)
Sirohuisku (Aechmea miniata)
Keltahuisku (Aechmea nudicaulis)
Pesähuisku (Aechmea recurvata)
Purppurahuisku (Aechmea weilbachii)
Käyttö

Edellä mainittuja lajeja pidetään huonekasveina. Ne tarvitsevat runsaasti valoa ja hyvin vettä läpäisevän multaseoksen. Kukkineen ruusukkeen tyveen kehittyy uusia ruusukkeenalkuja, joista voi kasvattaa uusia kasveja.
Yleisin suvun huonekasveista on kirjohuisku (Aechmea fasciata), josta aiemmin käytettiin nimeä kukka-ananas. Sen lehdet kasvavat noin 50 cm pitkiksi ja 10 cm leveiksi ja muodostavat suppilomaisen ruusukkeen. Pinnaltaan ne ovat hopeanharmaan härmän peittämiä. Suppilon keskeltä nousee puolimetrinen, tähkämäinen kukinto, ja sen ruusunpunaisten suojuslehtien hangoissa ovat pienet kukat vaaleansinipunertavine teriöineen. Korallihuiskun (A. fulgens) lehdet ovat kapeammat ja eräillä lajikkeilla alta purppuranpunaiset. Sen tummanpunaiset marjat pysyvät pitkään kiinni kukintolapakossa. Lajilla A. marmorata lehdet ovat punaruskearaitaiset. Kuitukasvina viljellään lajia A. magdalenae Keski-Amerikassa.
Aiheesta muualla

Finto, Kassu – Kasvien suomenkieliset nimet: Huiskuananakset (Aechmea)
ITIS: Aechmea (englanniksi)
United States Department of Agriculture (USDA): Aechmea (englanniksi)
| --- | --- |
Taksonitunnisteet:  Wikidata: Q131754  Wikispecies: Aechmea  BOLD: 294516  CoL: 8VTBL  EoL: 33214  EPPO: 1AEMG  FNA: 100639  GBIF: 2697812  GRIN: 221  iNaturalist: 83927  IPNI: 328345-2  IRMNG: 1105080  ITIS: 42331  NCBI: 15114  NZOR: 4f24da9f-bbca-4c99-9bc2-66d0e917bc4c  Open Tree of Life: 260363  PLANTS: AECHM  POWO: urn:lsid:ipni.org:names:328345-2  Tropicos: 40033107  WFO: wfo-4000000732
Hullukaali

| Hullukaali |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Solanales
Heimo::  Koisokasvit Solanaceae
Suku::  Hullukaalit Hyoscyamus
Laji::  niger
Kaksiosainen nimi
 Hyoscyamus niger  L. 
Katso myös
   Hullukaali Wikispeciesissä   Hullukaali Commonsissa 
Infobox OKNimi-testi OK: 
Kylähullukaalin hedelmiä ja siemeniä
Hullukaali eli kylähullukaali (Hyoscyamus niger), aiemmin villikaali, on kaksivuotinen myrkyllinen koisokasvi. Hullukaali sisältää antikolinergisiä alkaloideja, hyoskyamiinia ja skopolamiinia, joita käytetään lääkkeinä. Se kasvaa melko harvinaisena suojaisissa ja lämpimissä paikoissa. Hullukaalin siemenet kestävät itämiskykyisinä satoja vuosia. Suomeen se on alkujaan tuotu Etelä-Euroopasta lääkekasviksi. Se voi ilmestyä maan kaivuutöiden jälkeen, kun siemenen pinta rikkoutuu.
Myrkyllisyys

Hullukaali saattaa olla myrkyllinen pieninäkin annoksina sen sisältämistä tropaanialkaloideista johtuen. Useimmiten se aiheuttaa käyttäjälleen hallusinaatioita, pupillien laajentumista, levottomuutta ja ihon punoittamista. Harvinaisempia käytöstä aiheutuneita oireita ovat ainakin takykardia, kouristukset, oksentelu, verenpaineen kohoaminen, hyperpyreksia ja ataksia.lähde?
Pieninä annoksina sitä on käytetty muun muassa hammassärkyyn, mutta suurina se on hengenvaarallista. Annostus on täysin sattumanvaraista ilman laboratorio-olosuhteita, sillä myrkkyjen pitoisuudet vaihtelevat eri kasvien välillä. Kasvin kaikki osat ovat myrkyllisiä, mutta erityisen myrkyllisiä ovat siemenet.
Aiheesta muualla

Eliaksen yrttitarha: Hullukaali (Internet Archive)
Integrated Taxonomic Information System (ITIS): Hyoscyamus niger (englanniksi)
United States Department of Agriculture (USDA): Hyoscyamus niger (englanniksi)
Flora of China: Hyoscyamus niger (englanniksi)
| --- | --- |
Taksonitunnisteet:  Wikidata: Q161058  Wikispecies: Hyoscyamus niger  APDB: 153856  APNI: 80980  BioLib: 40741  BOLD: 288872  CoL: 3NM3P  Ecocrop: 6820  eFloraSA: Hyoscyamus_niger  EoL: 581037  EPPO: HSYNI  EUNIS: 184956  FNA: 200020521  FoAO2: Hyoscyamus niger  FoC: 200020521  GBIF: 2928978  GRIN: 19532  iNaturalist: 163951  IPA: 5736  IPNI: 815932-1  IRMNG: 11119789  ISC: 28251  ITIS: 30523  MichiganFlora: 2696  NatureServe: 2.159180  NBN: NBNSYS0000004035  NCBI: 4079  NZOR: ae4d9f0b-3ed9-4e9d-9842-ac254064e0c0  NZPCN: 4082  Observation.org: 2567  Open Tree of Life: 822716  PalDat: Hyoscyamus_niger  PFI: 4699  Plant List: kew-2857441  PLANTS: HYNI  POWO: urn:lsid:ipni.org:names:815932-1  Tropicos: 29602501  VASCAN: 9352  WFO: wfo-0001021850  Laji.fi: MX.39543
Steve Howe

| Steve Howe |
| --- | --- |
 Steve Howe vuonna 1977.
Henkilötiedot
Syntynyt: 8. huhtikuuta 1947 (ikä 77)
Ammatti:  muusikko, lauluntekijä, tuottaja
Muusikko
Aktiivisena:  1964-
Tyylilajit:  progressiivinen rock, instrumentaalirock, hardrock, fuusiojazz
Soittimet:  kitara, mandoliini, bassokitara, banjo, kosketinsoittimet, laulu
Yhtyeet:  Yes, Asia, GTR, Anderson, Bruford, Wakeman, Howe, Bodast, Tomorrow, The Syndicats, Explorer's Club
Levy-yhtiöt:  Atlantic, Relativity, Eagle, InsideOut, Voiceprint, Caroline, HoweSound
Aiheesta muualla
www.stevehowe.com
  [ Muokkaa Wikidatassa ] [ ohje ]  
Stephen James ”Steve” Howe (s. 8. huhtikuuta 1947 Lontoo) on brittiläinen kitaristi.
Howe tunnetaan parhaiten progressiivisen rock -yhtyeen Yesin kitaristina ja hän on myös säveltänyt yhtyeen musiikkia sekä yksin että yhdessä muiden jäsenten kanssa.
Ensimmäisen kitaransa Howe sai 12-vuotiaana opetellen itse soittamaan levyjä kuuntelemalla. Hän ihaili Chet Atkinsia, Les Paulia sekä Frank Beecheria, joka oli Bill Haleyn taustayhtyeen His Cometsin kitaristi.
Howe on voittanut viisi kertaa peräkkäin Guitar Player -lehden äänestyksen sarjassa "Best Overall Guitarist". 1981 hänet valittiin ensimmäisenä lehden "Gallery Of Greats" -kunnialistaan. Muut listalla ovat Steve Morse ja Eric Johnson.
Yhtyeet ennen Yesiä

Ensimmäiseen yhtyeeseen The Syndicats hän liittyi vuonna 1963 ja oli siinä kaksi vuotta. 1965 Howesta tuli rhytm&blues-yhtye The In Crowdin kitaristi. Yhtyettä johti laulaja Keith West. Tämä yhtye teki kolme singleä, minkä jälkeen sen kokoonpano muuttui ja Steve Howe jäi ainoaksi kitaristiksi. Yhtyeen nimeksi muutettiin Tomorrow’ksi tyylin muuttuessa psykedeeliseksi. Yhtye teki vahvan singlen My White Bicycle ja edelleen  albumin Tomorrow. Howe  oli mukana Keith Westin soolohittisinglellä Excerpt from Teenage Opera. Tomorrow-yhtye esiintyi muutaman kerran nimellä Keith West & Tomorrow, koska promoottorit kiinnittivät huomionsa hittiin vaatien vastahakoista yhtyettä soittamaan sitä, vaikkakin esiintymispalkkiot nousivatkin 150 punnasta 400 puntaan. Yhtye hajosi psykedelisen tyylin huippukauden mentyä.
Vuonna 1968 hän perusti ensimmäisen oman yhtyeensä The Bodast. Se sai managereikseen Deep Purplen asioita hoitaneet managerit Tony Edwardsin ja John Colettan. Tähän aikaan Howelle tarjottiin paikkaa yhtyeistä The Nice ja Jethro Tull, mutta hän kieltäytyi, kuten myös rumpali Carl Palmerin ja kosketinsoittaja Vincent Cranen tarjouksesta liittyä perusteilla olleeseen Atomic Roosteriin, koska asiat näyttivät olevan vahvalla pohjalla. Jethro Tullista kieltäytymiseen vaikutti, että tarjolla oli nimenomaan kitaristin paikka ilman säveltämisen tarvetta tai mahdollisuutta.
Kesken albumin äänitysten tuli tieto, että yhdysvaltalainen MGM-levy-yhtiö lopettaa Englannin toimintansa, minkä johdosta yhtye hajosi. Albumia ei alun perin julkaistu, mutta se ilmestyi ensin 1981 nimellä The Bodast Tapes ja uudelleen 2017 CD-versiona nimellä Towards Utopia.
Howe soitti erilaisissa kiertueiden taustakokoonpanoissa, kunnes sai tarjouksen koesoittoon Yesin basistilta Chris Squirelta. Ensimmäisen konserttinsa yhtyeessä hän soitti heinäkuussa 1970 Lontoon Lyceum Ballroomissa. Hän esiintyy yhtyeen Time and a Word -albumin Yhdysvaltain-painoksen kannessa, vaikka ei soitakaan levyllä vaan kitaristina on vielä Peter Banks. Vuonna 1972 hän auttoi Stone the Crows -yhtyettä esiintymällä tapaturmaisesti kuolleen Leslie Harveyn tilalla jo sovituissa konserteissa.
1980-luku ja eteenpäin

Yesin hajottua 1981 Howe oli mukana Asia-superyhtyeessä yhdessä basisti-laulaja John Wettonin, rumpali Carl Palmerin ja kosketinsoittaja Geoff Downesin kanssa. Yhtyeen ensimmäinen albumi Asia oli suuri menestys erityisesti Yhdysvaltojen suurimpana hittinään ”Heat of The Moment”. Pian erilaiset näkemykset sekä Wettonin alkoholiongelmat turhauttivat Howen ja hän erosi yhtyeestä Alpha-albumin ja kiertueen jälkeen. Hän vieraili siinä satunnaisesti, kunnes yhtye kokoontui 2006 alkuperäisessä kokoonpanossaan.
Vuonna 1982 Howe soitti Dixie Dregs -yhtyeen albumilla Industrial Standard Steve Morsen kanssa tämän säveltämän akustisen kitaradueton "Up In The Air".
Hän soitti akustista kitaraa Yesissäkin vaikuttaneen Trevor Hornin tuottaman Frankie Goes to Hollywoodin albumin Welcome to The Pleasuredome (1984) nimikappaleella.
Howen yhdessä entisen Genesis-kitaristi Steve Hackettin kanssa perustaman GTR-yhtyeen tuotanto jäi yhteen albumiin (GTR, 1986) Hackettin halutessa jatkaa soolouraansa. Queen-yhtyeen albumilla Innuendo (1991) Howe soittaa nimikappaleen akustiset kitaraosuudet.
Howe on ollut sittemmin mukana uudelleenkootussa Yesissä sekä erilaisissa sen musiikkiin liittyvissä kokoonpanoissa ja projekteissa kuten Anderson-Bruford-Wakeman-Howe sekä yhteistyössä Renaissance-yhtyeen laulajan Annie Haslamin kanssa tehdyssä uusintaversiossa Going for the One -albumin kappaleesta "Turn of The Century". Vuonna 1992 Howen akustinen soolokappale "Masquerade" Yesin Union-albumilta oli ehdolla Grammy-palkinnon saajaksi parhaana instrumentaaliesityksenä.
Asia-yhtyeestä Howe erosi lopullisesti 2013 voidakseen keskittyä paremmin Yesiin sekä sooloprojekteihinsa.
Howe esittää akustisia soolokonsertteja, joihin kuuluu sekä Yesin aikaisia kappaleita että soolouran sävellyksiä. Hänellä on merkittävä kitaroiden ja sukulaissoittimien kokoelma.
Kitaroita

Gibson ES-175, erityisesti 175 D
Gibson ES-335, eri versioita
Fender Telecaster
Variax lavalla korvaamaan studiossa käytettyjä instrumentteja.
Erilaisia akustisia kitaroita ja sukulaissoittimia
Steel-kitaroita
Levytyksiä

Yhtyeiden ohella Howe on julkaissut lukuisia soololevyjä. Lisäksi hän on tehnyt yhteistyötä sekä yksittäisillä kappaleilla että albumeilla ja sessiomuusikkona.
Tunnetuimpia ovat Yes ja Asia.
Syndicats
Yhtye teki kolme singleä 1964 - 1965
"Maybelline" 1964
"True To Me"
"On The Horizon" 1965
The In Crowd singlet
"Stop! Wait A Minute" 1965
"Why Must They Criticise" 1965
"You're On Your Own" 1965
Tästä kokoonpanosta kehittyi Tomorrow.
Steve Howe Trio
The Haunted Melody 2008
Travelin' 2009
New Frontier 2019
Paul Sutin featuring Steve Howe
Seraphim 1989
Voyagers 1995
Esimerkkejä soololevytyksistä
Beginnings 1975
The Steve Howe Album 1979
Quantum Guitar 1998
Natural Timbre 2001
Motif 2008
Anthology 2 Groups And Collaborations 2017
Love Is 2020
Lisäksi Howe on julkaissut Homebrew - sarjaa, joka koostuu vuosien varrelta erilaisista demo-versioista ja niiden sovituksista pääosin yksin esitettyinä mm. rumpukoneiden avulla. Kappaleiden nimet poikkeavat julkaistuista versioista.
Aiheesta muualla

Kuvia tai muita tiedostoja aiheesta Steve Howe Wikimedia Commonsissa
| n k Asia |
| --- | --- |
 Geoff Downes  John Wetton  Steve Howe  Carl Palmer   Greg Lake  Mandy Meyer  Pat Thrall  Al Pitrelli  Mike Sturgis  John Payne  Aziz Ibrahim  Holger Larisch  Elliot Randall  Luis Jardim  Chris Slade  Jay Schellen  Guthrie Govan  Trevor Thornton 
Studioalbumit:  Asia  Alpha  Astra  Aurora  Aqua  Aria  Arena  Rare  Aura  Silent Nation  Phoenix  XXX  Gravitas 
Livealbumit:  Live in Moscow  Alive at Hallowed Halls  Now (Nottingham)  Live In Buffalo  Dragon Attack  Asia Enso Kai (Live in Tokyo 83)  Quadra  Live in Massachusetts  Fantasia: Live in Tokyo 
Kokoelmat:  Then & Now  Archiva Vol. 1  Archiva Vol. 2  Anthology  The Very Best of Asia: Heat of the Moment  Definitive Collection 
| n k Yes |
| --- | --- |
 Jon Davison  Steve Howe  Geoff Downes  Billy Sherwood   Chris Squire  Jon Anderson  Bill Bruford  Peter Banks  Tony Kaye  Rick Wakeman  Alan White  Patrick Moraz  Trevor Horn  Trevor Rabin  Igor Khoroshev  Benoît David  Oliver Wakeman  Geoff Downes 
Studioalbumit:  Yes  Time and a Word  The Yes Album  Fragile  Close to the Edge  Tales from Topographic Oceans  Relayer  Going for the One  Tormato  Drama  90125  Big Generator  Union  Talk  Open Your Eyes  The Ladder  Magnification  Fly from Here  Heaven & Earth  The Quest  Mirror to the Sky 
Livealbumit:  Yessongs  Yesshows  9012Live: The Solos  Keys to Ascension  Keys to Ascension 2  House of Yes - Live from the House of Blues  Yes: Live - 1975 at Q.P.R.  The Word is Live  In the Present: Live From Lyon 
Kokoelmat:  Yesterdays  Classic Yes  Yesyears  Yesstory  In a Word: Yes (1969-)  Yes Remixes  The Ultimate Yes: 35th Anniversary Collection  Live & Solo: The Yes Collection  Greatest Hits Live 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Tšekki  Alankomaat 
Taiteenala:  MusicBrainz 
Henkilöt:  DDB 
Muut:  SNAC  IdRef
Anniken Huitfeldt

| Anniken Huitfeldt |
| --- | --- |
 Huitfeldt Kööpenhaminassa vuonna 2011.
Norjan ulkoministeri
 Støren hallitus 14. lokakuuta 2021 – 16. lokakuuta 2023  
Edeltäjä:  Ine Marie Eriksen Søreide
Seuraaja:  Espen Barth Eide
Norjan työministeri
 Stoltenbergin II hallitus 21. syyskuuta 2012 – 16. lokakuuta 2013  
Edeltäjä:  Hanne Bjurstrøm
Seuraaja:  Robert Eriksson
Norjan kulttuuriministeri
 Stoltenbergin II hallitus 20. lokakuuta 2009 – 21. syyskuuta 2012  
Edeltäjä:  Trond Giske
Seuraaja:  Hadia Tajik
Norjan lapsi- ja tasa-arvoministeri
 Stoltenbergin II hallitus 29. helmikuuta 2008 – 20. lokakuuta 2009  
Edeltäjä:  Manuela Ramin-Osmundsen
Seuraaja:  Audun Lysbakken
Suurkäräjäedustaja
 2005–  
Norjan työväennuorten puheenjohtaja
 1996–2000  
Edeltäjä:  Trond Giske
Seuraaja:  Eva Kristin Hansen
Henkilötiedot
Koko nimi:  Anniken Scharning Huitfeldt
Syntynyt: 29. marraskuuta 1969 (ikä 55) Bærum, Norja
Kansalaisuus:  norjalainen
Tiedot
Puolue:  työväenpuolue
Tutkinnot:  Oslon yliopisto (historia) London School of Economics (maantiede)
Anniken Scharning Huitfeldt [vittfelt] (s. 29. marraskuuta 1969 Bærum) on norjalainen työväenpuolueen poliitikko ja Norjan entinen ulkoministeri Støren hallituksessa lokakuusta 2021 lokakuuhun 2023. Aiemmin hän on toiminut Norjan työministerinä (2012–13), kulttuuriministerinä (2009–12) sekä lapsi- ja tasa-arvoministerinä (2008–09). Huitfeldt on istunut suurkäräjillä vuodesta 2005.
Sukujuuret

Huitfeldtin suku on alun perin tanskalaislähtöinen entinen aatelissuku.
Teokset

Huitfeldt, Anniken, Fortellingen om Gro Harlem Brundtland : jenta som ble Norges statsminister og hele verdens doktor. Kagge forlag, 2010. ISBN 978-82-489-0917-0
Aiheesta muualla

Kuvia tai muita tiedostoja aiheesta Anniken Huitfeldt Wikimedia Commonsissa
Anniken Huitfeldt Norjan suurkäräjien nettisivuilla (norjaksi)
| n k Støren hallitus |
| --- | --- |
Støre
Nykyiset: Aas-Hansen Sigrun Gjerløw Aasland Terje Aasland Aukrust Borch Brenna Eide Eriksen Jaffery Myrseth Nordtun Nygård Næss Sandtrøen Sandvik Skjæran Stensend Stoltenberg Tung Vestre Vågslid
Entiset: Enoksen (2021–2022) Gjelsvik (2022–2023) Gram (2022–2025) Hoel (2024–2025) Huitfeldt (2021–2023) Kjerkol (2021–2024) Mehl (2021–2025) Moe (2021–2023) Persen (2021–2023) Pollestad (2023–2025) Sande (2023–2025) Tajik (2021–2022) Toppe (2021–2025) Trettebergstuen (2021–2023) Tvinnereim (2021–2025) Vedum (2021–2025)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Yhdysvallat 
Henkilöt:  Yle
How to Dismantle an Atomic Bomb

| How to Dismantle an Atomic Bomb U2 |
| --- | --- | --- |

Studioalbumin tiedot
 Äänitetty : marraskuu 2003 – elokuu 2004 Äänitysstudiot HQ (Dublin, Irlanti)  South of France
 Julkaistu: 22. marraskuuta 2004
 Formaatti: CD, LP
 Tuottaja(t): Steve Lillywhite, Chris Thomas, Jacknife Lee, Nellee Hooper, Mark ”Flood” Ellis, Daniel Lanois, Brian Eno, Carl Glanville
 Tyylilaji: Rock
 Kesto: 49.03
 Levy-yhtiö: Island Records, Interscope Records
U2:n muut julkaisut
| All That You Can’t Leave Behind 2000 | How to Dismantle an Atomic Bomb 2004 | No Line on the Horizon 2009 |
Singlet albumilta How to Dismantle an Atomic Bomb
 ”Vertigo” Julkaistu: 8. marraskuuta 2004  ”Sometimes You Can't Make It on Your Own” Julkaistu: 7. helmikuuta 2005  ”All Because of You” Julkaistu: 8. helmikuuta 2005  ”City of Blinding Lights” Julkaistu: 6. kesäkuuta 2005
How to Dismantle an Atomic Bomb on irlantilaisen rock-yhtye U2:n yhdestoista studioalbumi. Albumin pääasiallisena tuottajana työskenteli Steve Lillywhite, mutta sen tuottamiseen osallistuivat myös Chris Thomas, Jacknife Lee, Nellee Hooper, Mark ”Flood” Ellis, Daniel Lanois, Brian Eno ja Carl Glanville. Albumi julkaistiin kansainvälisesti 22. marraskuuta 2004 Island Records -levymerkillä. Yhdysvalloissa albumin julkaisi Interscope Records. Musiikillisesti How to Dismantle an Atomic Bomb jatkoi  valtavirran rock-soundilla, johon yhtye oli siirtynyt 1990-luvun kokeellisemman tuotantonsa jälkeen edellisellä albumillaan All That You Can’t Leave Behind.
U2:n laulaja Bono on kuvannut How to Dismantle an Atomic Bombin olevan yhtyeen uran ensimmäinen todellinen rock-albumi. Albumilta julkaistiin singleinä kappaleet ”Vertigo”, ”All Because of You”, ”Sometimes You Can't Make It on Your Own”, ”City of Blinding Lights” ja ”Original of the Species”. How to Dismantle an Atomic Bomb palkittiin yhteensä kahdeksalla Grammy-palkinnolla eri kategorioissa, ja lisäksi tuottaja Steve Lillywhite voitti työstään albumin parissa vuoden tuottajan Grammyn.
How to Dismantle an Atomic Bomb sai edeltäjänsä tavoin hyvin lämpimän vastaanoton. Bono on sanonut sen olevan ”vahva haastaja yhtyeen kolmelle parhaalle albumille.” Albumi nousi listaykköseksi 34 maassa, ja kansainvälisesti sitä on myyty yli 10 miljoonaa kappaletta. Vuonna 2009 Rolling Stone listasi How to Dismantle an Atomic Bombin 68. sijalle listallaan 2000-vuosikymmenen parhaista albumeista.